text: Експерти съветват за предпазване от слънчевите изгаряния | Днес.dir.bg
  02:31 | 01.07.22
  Здравно-информационната кампания "Слънце, здравей!" ще се проведе в Морската градина на 25 юни
  09:03 | 21 юни 2021 | Редактор : Лилия Чалева 0 802 Снимка: iStock by Getty Images/Guliver Photos
  Експерти ще съветват в Бургас за предпазване от слънчевите изгаряния през лятото и ще информират за рисковете от слънцето върху здравето на хората. Здравно-информационната кампания "Слънце, здравей!" ще се проведе в Морската градина на 25 юни. Тогава дерматолози ще съветват и за грижите, върху кожата през летния сезон. Това съобщиха от Община Бургас. Тя е организатор на кампанията, която има за цел превенция на слънчевите изгаряния.
  Експертите призовават хората да се забавляват под слънцето, но с отговорност към себе си и да не забравят да ползват фотозащитен крем, да носят слънчеви очила, шапки и дрехи, изработени от естествени тъкани и светъл цвят и да прекарват времето от 12.00 до 16.00 часа на закрито или сенчесто място с приемане на достатъчно количество вода.